แรธ

***ไม่เอาน่า* มีสปอยร์นะ อ่านก่อนไลท์โนเวลมาก่อนดีกว่า**

* อนิเมะ
* ไลท์โนเวล
* มังงะ

* เกิดใหม่
* ชาติก่อน

**แรธ** แม่ทัพกองพันที่ 8 แต่ชื่อนี้เป็นชื่อที่เจ้าตัวเปลี่ยนใหม่ด้วยสกิลขนานนาม ไม่ใช่ชื่อที่พ่อแม่ตั้งให้

โอเกอร์พิเศษที่ปรากฏตัวขึ้นในบริเวณชายแดนตะวันตกเฉียงเหนือของจักรวรรดิ

ชื่อในชาติที่แล้วคือ *ซาซาจิมะ เคียวยะ* เป็นหนุ่มรูปร่างเล็กและภายนอกดูสงบเยือกเย็น ทว่ากลับมีบางมุมที่ชอบใช้ความรุนแรง เพื่อให้ความต้องการของตัวเองสัมฤทธิผล

## **บุคลิก**

เขาเกลียดสิ่งที่ไม่ถูกต้อง

ชเลนเคยบอกว่าเขามีนิสัยอ่อนโยน เขาเป็นคนที่สงบเสงี่ยมที่ไม่ชอบยุ่งเรื่องคนอื่นและไม่ชอบเป็นจุดสนใจ แต่ลึกลงไปนั้นเก็บซ่อนใจที่รักความยุติธรรมอย่างรุนแรงไว้ อย่างชาติที่แล้วโอชิมะเล่นพิเรนทร์มากเกินไป เขาก็เตือนอย่างจริงจัง

ยามาดะยังเคยบอกว่า “เคียวยะนี่นิสัยตึงเกินไปนะ ยังไงดีล่ะ ดูใช้ชีวิตขาดทุน”

## ประวัติ

### ชาติที่แล้ว

สมัยอนุบาลทะเลาะกับเด็กที่มีอายุมากกว่าที่พยายามยึดเครื่องเล่นไว้ให้พวกตัวเอง ซึ่งซาซาจิมะเล่นอยู่ก่อนแล้ว พอพี่สาวซึ่งเป็นพี่เลี้ยงมาห้ามแล้วต่อว่าเขา เพราะเด็กที่เล่นกับซาซาจิมะก็โดนลูกหลงไปด้วย

ตอนอยู่ประถมหยุดการกลั่นแกล้งในโรงเรียน

ตอนมัธยมต้นสู้กับนักเลงที่มาหาเรื่อง ยิ่งเขาคิดว่าสิ่งที่ทำนั้นตนคือฝ่ายถูก คนรอบข้างต่างตีตัวออกห่าง พอเรียนจบมัธยมซาซาจิมะได้รับฉายาจากคนในพื้นที่ว่า เด็กปีศาจ เขาคิดว่าที่มาของฉายามาจากที่เขาตัวเตี้ย

พอขึ้นมัธยมปลายจึงเลือกโรงเรียนที่ห่างจากบ้านเกิด มีเพื่อนสนิทคือยามาดะ ชุนสุเกะและโอชิมะ คานาตะที่เล่นเกมด้วยกัน

### เกิดใหม่

เขากลับชาติมาเกิดเป็นก็อบลินและซาบซึ้งในวิถีชีวิตของก็อบลินที่สามารถใช้ชีวิตอยู่อย่างเข้มแข็ง แม้ในสภาพแวดล้อมอันโหดร้าย จึงตั้งใจว่าจะใช้ชีวิตในฐานะสมาชิกคนหนึ่งของก็อบลิน

ทว่าหมู่บ้านของเขาถูกทำลายโดยฝีมือของทหารจักรวรรดิที่นำโดยบุยลิมุส เขาเคยถูกบุยลิมุสบังคับให้สร้างดาบเวทอยู่ช่วงหนึ่ง พอได้รับสกิลโทสะก็หาโอกาสหนีจากการควบคุมออกมาได้ แต่คราวนี้กลับตกอยู่ในอันตราย เนื่องจากสูญเสียการควบคุมตนเองเพราะสกิลโทสะ

## ความสัมพันธ์

ซาจิน

ชิโระอธิบายว่าในชาติก่อนเขาและคุซามะเป็นเพื่อนสนิทกัน

หลังเกิดใหม่มักพบพูดคุยรื้อฟิ้นความสัมพันธ์ช่วงพักการประชุมศาสนาประกาศิตแห่งพระเจ้า

## **ความสามารถ**

* สร้างอาวุธจากจินตภาพ : ใช้ MP ในการสร้างอาวุธ หากอัด MPเพิ่มเข้าไปจะทำให้อาวุธที่สร้างมีพลังพิเศษเฉพาะตัว อาวุธที่สร้างด้วยวิธีเช่นนี้ คือ อาวุธที่มีพลังพิเศษเฉพาะตัวที่เรียกว่า ดาบเวท สกิลเฉพาะตัวตั้งแต่เกิดของ**แรธ**
* โทสะ : 1 ใน 7 สกิลมหาบาป สเตตัสของผู้ใช้พุ่งพรวดไม่ต้องเสีย SP หรือ MP แต่จะควบคุมตัวเองไม่ได้
* ขนานนาม : เป็นสกิลที่ตั้งให้สิ่งของหรือสิ่งมีชีวิตเพิ่มประสิทธิภาพที่ของสิ่งนั้นมีอยู่แล้วให้สูงขึ้น
* เวทห้วงมิติ : เวทมนตร์ควบคุมมิติ

### อุปกรณ์

* หินประเมินเลเวล 8 : หินที่ได้มาจากบุยลิมุส
* ดาบทุ่นระเบิด - ดาบเวทที่มีพลังในการระเบิดในการระเบิดเมื่อได้รับแรงกระตุ้นจากภายนอก อัดพลังเวทของแรธไปอย่างล้นเหลือ และปล่อยพลังของดาบนั้นเพียงครั้งเดียวด้วยการระเบิด
* ดาบระเบิด - ดาบเวทที่พัฒนาจากดาบทุ่นระเบิดอีกที มีความสามรถเหมือนดาบทุ่นระเบิดแต่เลือกเป้าหมายโจมตีได้ แต่ต้องขว้างด้วยตัวเอง
* ดาบเวท - สิ่งที่เรียกว่าดาบเวทจะแสดงพลังออกมาด้วยการใช้ MP ของผู้ใช้ และสามารถใช้ได้ตลอดไปจนกว่าจะพัง

## เบ็ดเตล็ด

* Wrath (แรธ) แปลว่า ความแค้น , ความโมโห , ความกริ้ว , ความโกรธเคือง
* ในไลท์โนเวลเล่มที่ 2 ได้แปลตัวละครตัวนี้ ว่า ลาส ซึ่งผิด ในไลท์โนเวลเล่มที่ 8 สำนักพิมพ์ฟีโอนิกซ์ได้แก้เป็น แรธ แล้ว
* ในไลท์โนเวลเล่มที่ 4 ตารางลำดับเหตุการณ์ ปี 845 เขามีนามในนั้นว่า ดาบมาร
* ในไลท์โนเวลเล่ม 6 แปลสถานที่เกิดของแรธว่า หุบเขาปีศาจ ส่วนในเล่ม 8 คือ เทือกเขาปีศาจ (คนแปลคนละคน)
* เสื้อญี่ปุ่นของเขาถูกถักขึ้นมาโดยชิโระ

## อ้างอิง

* https://kumodesu.fandom.com/wiki/Wrath
* https://www.animatetimes.com/news/details.php?id=1614927542&utm\_source=twitter&utm\_medium=social

1. ↑ ไลท์โนเวลเล่ม 9 - ยักษ์ แรธ
2. ↑ ไลท์โนเวลเล่ม 8 - ยักษ์ 1 เริ่มจากยักษ์ตัวน้อย
3. ↑ ไลท์โนเวเล่ม 5 - S2 หนึ่งวันก่อนศึกตัดสิน
4. ↑ 4.0 4.1 4.2 4.3 4.4 4.5 ไลท์โนเวลเล่ม 8 - ยักษ์ 2 ดาบเวทของยักษ์
5. ↑ ไลท์โนเวลเล่ม 14 - 2 ฆ้องเริ่มชี้ชะตา หน้า 31
6. ↑ ไลท์โนเวลเล่ม 8 - ยักษ์ 2 ดาบเวทของยักษ์
7. ↑ ไลท์โนเวลเล่ม 8 - 4 ฉันออกเดินทาง
8. ↑ ไลท์โนเวลเล่ม 4 - ตารางลำดับเหตุการณ์
9. ↑ ไลท์โนเวลเล่ม 6 - R1 ผู้เฒ่าออกเดินทาง
10. ↑ ไลท์โนเวลเล่ม 14 - 2 ฆ้องเริ่มชี้ชะตา หน้า 30